b'\n_START_ARTICLE_\nPearl Jam\n_START_SECTION_\nNastanek skupine\n_START_PARAGRAPH_\nPrvi zametki skupine so obstajali \xc5\xbee na sredini osemdesetih. Jef Ament, bass kitarist in Stone Gossard, ritmi\xc4\x8dni kitarist sta bila \xc4\x8dlana Seattelske skupine Green River, ki pa se je raz\xc5\xa1la leta 1987. Sama sta se nato pridru\xc5\xbeila vokalistu Andrewu Woodu in tako je nastala novope\xc4\x8dena grunge skupina Mother Love Bone pod velikim vplivom glama. Veliko so nastopali z namenom, da si najdejo zalo\xc5\xbebo, ki bi lahko izdali njihov album. A le \xc5\xa1tiri mesece pred izdajo prvenca Apple pod zalo\xc5\xbebo PolyGram, si je Andrew dal prevelik odmerek heroina in tako umrl. Jeff in Stone, sta tako zopet nadaljevala sama kajti skupina je razpadla._NEWLINE_V naslednjem letu se je Stone nekako povezal s kitaristom Mikom McCreadyjem. Skupaj so za\xc4\x8deli delati na demo kaseti z namenom, da bi na\xc5\xa1li bobnarja in pevca. Dokon\xc4\x8dano kaseto s petimi skladbami so dali bobnarju skupine Red Hot Chili Peppers, Jacku Ironsu. Sam se ni imel namena pridru\xc5\xbeiti, zato jo je posredoval znancu iz San Diega, deskarju Eddie Vedderju. Ta naj bi po legendi skladbe poslu\xc5\xa1al pred tem, ko je od\xc5\xa1el deskat. Pod vodo mu glasba odzvanjala v u\xc5\xa1esih in takrat so se mu porodile ideje za besedila. Hitro je odhitel domov in nemudoma posnel vokale za tri demo posnetke, Alive, Once in Footsteps, ki jih je sam kasneje poimenoval mini opera._NEWLINE_Trio, Jeff, Stone in Mike so ga nemudoma vklju\xc4\x8dili in tako jim je manjkal \xc5\xa1e samo bobnar, zato so najeli Dava Krusena.\n_START_SECTION_\nPrvi album Ten\n_START_PARAGRAPH_\nSprva so si nadeli ime po NBA igralcu Mookie Blaylock. Kmalu po tem, ko so zaigrali na svojem prvem koncertu v oktobru, leta 1990, so v za\xc4\x8detku naslednjega leta podpisali z zalo\xc5\xbebo Epic Records. Zaradi te\xc5\xbeav z blagovno znamko, so bili prisiljeni spremeniti ime. Poimenovali so se Pearl Jam, o samem poimenovanju je sprva kro\xc5\xbeilo ve\xc4\x8d teorij. V resnici naj bi Pearl Jam pomenilo nastajanje bisera v morski \xc5\xa1koljki, torej nekaj zavr\xc5\xbeenega, kar se spreminja v nekaj dragocenega, kakor je dejal Vedder._NEWLINE_V marcu, leta 1991, so se zaprli v studijo in so tako posneli njihov prvenec, album Ten. Snemanje je potekalo hitro in so kon\xc4\x8dali \xc5\xbee po mesecu, verjetno pa zato, ker so imeli ve\xc4\x8dina pesmi \xc5\xbee napisanih. Po kon\xc4\x8danem snemanju jih je zapustil bobnar Krusen, ki je od\xc5\xa1el na rehabilitacijski program, za\xc4\x8dasno pa ga je nadomestil Matt Chambelain. Album vsebuje enajst pesmi s temnej\xc5\xa1imi temami, kot so depresija, samomor, samota in zloraba. Ve\xc4\x8dina besedil sta napisala Vedder in Gossard. Zvokovno je album pod velikim vplivom klasi\xc4\x8dnega rocka, te\xc5\xbejega hard rocka in post-punka iz 80-ih._NEWLINE_\xc5\xa0e pred pravim uspehom so se Pearli odpravili na turnejo, kot predskupina Red Hot Chilli Peppersom, vendar so organizatorji menili, da niso dovolj priljubljena skupina in so jih zato nadomestili z Nirvano. Na njihovo sre\xc4\x8do, pa je \xc5\xa1e en bend The Smashing Pumpkins odstopil in tako so ga lahko Pearli nadomestili. Udele\xc5\xbeili so se tudi zelo znane 1992 Lollapalooza Tour, skupaj z nekaterimi drugimi alternativnimi bendi, na koncu je \xc5\xa1e sledila samostojna turneja po Severni Ameriki in Evropi, skupaj z Neilom Youngom in U2._NEWLINE_Sam album ni bil nemudoma uspeh, ampak je moral po\xc4\x8dakati na eksplozijo grunga, ki ga je za\xc4\x8dela Nirvana. Po skoraj letu od izdaje je album kon\xc4\x8dno prodrl na top 10 lestvico ameri\xc5\xa1kih albumov in tako je postal dostopnej\xc5\xa1i \xc5\xa1ir\xc5\xa1i mno\xc5\xbeici poslu\xc5\xa1alcev zlasti po zaslugi odli\xc4\x8dne, zelo uporni\xc5\xa1ke glasbe ter odli\xc4\x8dnih nastopov v \xc5\xbeivo. Na lestvici je ostal ve\xc4\x8d kot 4 leta in tako postal eden naj prodajanih rock albumov. Do aprila, 2009 so ga v Ameriki prodali v 9.6 milijonih izvodih, certificiran pa je z 13-kratno platinasto plo\xc5\xa1\xc4\x8do. S strani kritikov je bil ve\xc4\x8dino dobro sprejet, na slab odziv pa je naletel pri Nirvaninemu Kurtu Cobainu, ki je Pearle ozna\xc4\x8dil kot komercialni prodajni artikel._NEWLINE_Zaradi kvalitetne in na vsezadnje tudi popularne glasbe, so prejeli \xc5\xa1tevilne nagrade, med drugimi tudi dve American Music Award, pesem Jeremy pa je prejela kar 4 MTV Video Music Awards in je bila hkrati nominirana za dva Grammy-ja.\n_START_SECTION_\nAlbum Vs.\n_START_PARAGRAPH_\nSkupino je album Ten ustrelil v sredi\xc5\xa1\xc4\x8de takratnega glasbenega dogajanja. Postali so zelo slavni, kaj zlasti ni bilo v\xc5\xa1e\xc4\x8d pevcu Vedderju in se je zato nekoliko namenoma izmikal javnosti. Na razna slikanja je prihajal z masko, na intervjujih pa je bil grob in nekomunikativen. Nastopal naj bi tudi pijan, hkrati pa je bil prijet zaradi pijan\xc4\x8devanja in motenja javnega miru._NEWLINE_Pearli so se v marcu leta 1993 zaprli v studijo in za\xc4\x8deli snemati njihov drugi album, skupaj z novim bobnarjem Dava Abbruzzesejem, ker so ravno prekini njihovo zadnjo turnejo. Snemanje je prav tako potekalo hitro in tako so maja \xc5\xbee zaklju\xc4\x8dili. Album je bil kon\xc4\x8dno izdan 19. avgusta, pod imenom Vs. . Debitiral je na prvem mestu ameri\xc5\xa1ke albumske lestvice, z rekordnimi 950 tiso\xc4\x8di prodanimi izvodi v prvih 5-ih dneh prodaje, kar \xc5\xa1e vedno velja za rekord. Skupno so prodali ve\xc4\x8d kot 6 milijonov izvodov v Ameriki, certificiran pa je z 7-kratno platinasto plo\xc5\xa1\xc4\x8do, s strani kritikov je zopet bil sprejet dobro. Pearli so se tudi odlo\xc4\x8dili, da ne bodo ve\xc4\x8d snemali videospotov za pesmi, ker so namre\xc4\x8d menili, da video odvzame poslu\xc5\xa1alcu lastno mnenje oziroma predstavo o pesmi, hkrati pa sami nikoli niso hoteli biti slavni, zato se jim je to zdel samo grdi trik, s katerim je glasbena industrija slu\xc5\xbeila denar._NEWLINE_Zvokovno je album je ob\xc4\x8dutnej\xc5\xa1o agresivnej\xc5\xa1i in surovej\xc5\xa1i od prvega. Prav tako so na albumu dosti ve\xc4\x8d eksperimentirali in so tako na nekaj pesmi nehote dodali elemente funka, medtem  ko sta dve tudi \xc4\x8disti akusti\xc4\x8dni baladi. Besedila se oprijemajo na osebna, dru\xc5\xbebena in politi\xc4\x8dna prepri\xc4\x8danja. Glavne teme pa so zloraba, rasizem, oro\xc5\xbeja in mediji._NEWLINE_Le mesec za tem, ko so zaklju\xc4\x8dili s svojo zadnjo turnejo, so \xc5\xbee za\xc4\x8deli z novo imenovano Vs. Tour, ki je obsegala 52 nastopov._NEWLINE_V letu 1994 se je nekako razvedelo, da je prodajalec kart Ticketmaster, v\xc5\xa1tel v ceno \xc5\xa1e dodatno zara\xc4\x8dunano storitev. To je Pearle zelo razburilo. Kot v znak protesta, so nemudoma prekinili njihovo 1994 Summer turnejo. Stvar je \xc5\xa1la celo tako dale\xc4\x8d, da je skupina bila privedena pred sodi\xc5\xa1\xc4\x8de, kjer je tudi izgubila to\xc5\xbebo. Vendar vseeno niso obupali, nadaljevali so bojkot Ticketmasterja, tako da niso igrali njihovih koncertov. Z vsem tem pa se ni strinjam njihov bobnar Dave, ki so ga kljub temu, da danes velja za njihovega najbolj\xc5\xa1ega bobnarja, zamenjali s takrat \xc5\xbee nekdanjim bobnarjem iz Red Hot Chilli Pepers, Jackom Ironsom.\n_START_SECTION_\nAlbum Vitalogy\n_START_PARAGRAPH_\nSkupina Pearl Jam je njihov naslednji album napisala \xc5\xbee v za\xc4\x8detku leta 1994, med turnejo Vs. , toda zaradi nesoglasja z zalo\xc5\xbebo pa ga niso izdali ni\xc4\x8d prej kot v novembru. Najprej je bil izdan vinilni plo\xc5\xa1\xc4\x8di, nato pa ga kon\xc4\x8dno bilo mo\xc4\x8d kupiti na CD-ju oziroma kaseti 6. decembra (Pearl Jam a, 2010)._NEWLINE_Tako kot predhodni album, je tudi ta debitiral na prvem mestu ameri\xc5\xa1ke albumske lestvice, tudi tokrat z rekordnimi prodajami. Samo v prvem tednu, se je prodal v 877 tiso\xc4\x8dih, do sedaj pa \xc5\xbee v 5 milijonih izvodih v Ameriki, zato je tudi certificiran z 5-kratno platinasto plo\xc5\xa1\xc4\x8do. Kritiki so ga zelo dobro sprejeli, Thomas, Allmusic, pa je dejal, da je Vitalogy Pearl Jamov najbolj originalen in brezkompromisni album (Vitalogy, 2010)._NEWLINE_Sam album je zvenel nekoliko druga\xc4\x8de, kot prej\xc5\xa1nja dva, dejstvo pa je tudi to, da je prvi\xc4\x8d sam Vedder igral kitaro. Kot so sami potrdili, pri ustvarjanju niso ravno u\xc5\xbeivali, kajti niso veliko komunicirali med sabo, ozra\xc4\x8dje pa je bilo zelo napeto, verjetno tudi zaradi samega pritiska medijev. Na njem je \xc4\x8dutiti ve\xc4\x8dji vpliv punka, ki pa je posredno izra\xc5\xbeen, kajti pesmi so hitrej\xc5\xa1e, z manj kitarskimi soli, so pa  zato nekoliko bolj ritmi\xc4\x8dne. Pesem Spin the Black Circle z njega je Pearlom prinesla tudi njihov edini grammy award (Vitalogy, 2010).\n_START_SECTION_\nPadanje popularnosti\n_START_PARAGRAPH_\nPet let po izidu uspe\xc5\xa1nega prvenca Ten so Pearli 27. avgusta leta 1996 izdali \xc4\x8detrti album No Code, ki prodajno ni bil tako uspe\xc5\xa1en kot predhodniki, a za zbiratelje in ljubitelje te skupine pa je nedvomno zanimiv izdelek. Zvok se je povsem odlepil o tistega, ki so ga gojili sprva, pravega grunge pa skoraj da ni bilo mogo\xc4\x8de sli\xc5\xa1ati. Zelo o\xc4\x8ditno je bilo, da je skupina ob\xc4\x8dutno ve\xc4\x8d eksperimentirala v novih smereh. Pri samem snemanju naj bi zelo sodelovali in tako je vsak \xc4\x8dlan skupine dodal svoj del._NEWLINE_Album je sicer debitiral na prvem mestu albumske lestvice, toda po \xc5\xbee 2 mesecih je padel z nje. Odzivi so bili precej razli\xc4\x8dni, kar se je \xc5\xa1e posebej pokazalo na prodaji sami, saj so ga prodali v komaj ena in pol milijonih izvodih. Tako kot tudi Vitalogy, je bil tudi No Code slabo promoviran, zlasti po zaslugi to\xc5\xbebe proti Ticketmasteru, ker niso veliko nastopali in zato, prav tako pa \xc5\xa1e vedno si izdajali videospotov. Po koncertni turneji, so se zopet vrnili v studijo in za\xc4\x8deli snemati naslednji album._NEWLINE_Naslednji album Yield je bil izdan 3. februarja leta 1998. Z njim so se sku\xc5\xa1ali vrniti s svojim prepoznavnim, surovim rokerskim zvokom, ki je bila na tem albumu nekak\xc5\xa1na zmes gara\xc5\xbenega in akusti\xc4\x8dnega rocka. Je tudi prvi album, ki ni debitiral na prvem mestu albumske lestvice in je tako kot njegov predhodnih je tudi ta sorazmerno hitro padel z nje. V Ameriki so ga prodali v okoli 1, 7 milijonih izvodih. Skupina je tudi prvi\xc4\x8d po letu 92 pristala na snemanje videospota in sicer za pesem Do the Evolution. To leto so tudi kon\xc4\x8dno kon\xc4\x8dali 4-letno neuspe\xc5\xa1no stavko proti korporaciji Ticketmaster, ter zopet za\xc4\x8deli veliko ve\xc4\x8d nastopati. Istega leta so Pearlovci do\xc5\xbeiveli zadnje kadrovske spremembe; zaradi  Ironsovih zdravstvenih te\xc5\xbeav je bobnarski stol\xc4\x8dek zasedel Matt Cameron, ki je sicer pred tem igral v skupini Soundgarden, ki pa je takrat \xc5\xbee razpadla._NEWLINE_Isto leto je skupina posnela priredbo pesmi Last Kiss od  J. Franka Wilson & the Cavaliers, ki je sprva nikoli niso mislili izdati, kajti bila je posve\xc4\x8dene njihovim obo\xc5\xbeevalcem, a so se nato vdali pritiskom zalo\xc5\xbebe. Postala je komercialno najve\xc4\x8dji hit; zasedla je drugo mesto na ameri\xc5\xa1ki glasbeni lestvici, poznana pa je tudi kot ena najbolj\xc5\xa1ih priredb. Ves denar, ki so zaslu\xc5\xbeili z njo, so posvetili beguncem kosovske vojne.\n_START_SECTION_\nSoo\xc4\x8danje z 21-stoletjem: Binaural in Riot Act\n_START_PARAGRAPH_\n\xc5\xa0esti studijski album je sledil 16. maja 2000 z naslovom Binaural. O\xc4\x8ditno je bilo, da se je skupina mo\xc4\x8dno spremenila, kajti z vsakim novim albumom so  zveneli druga\xc4\x8de, tudi ta, ki je bil nekoliko zvokovno in besedilno temnej\xc5\xa1i. Je skupinin prvi album, ki ni dobil platinske naklade._NEWLINE_Odlo\xc4\x8dili so se, da bodo posneli celotno turnejo za plo\xc5\xa1\xc4\x8do Binaural. Sprva so bili posnetki mi\xc5\xa1ljeni kot ekskluzivno darilo njihovim obo\xc5\xbeevalcem, potem pa so zaradi pogodbene zavezanosti morali vse posnetke javno izdati. Tako so izdali kar 72 tovrstni albumov, ve\xc4\x8dinoma dvojnih CD-jev in s tem postavili rekord v \xc5\xa1tevilu sve\xc5\xbee isto\xc4\x8dasnih  izdanih   albumov. Po tem so svoje koncerte redno snemali in jih dajali v prodajo, zlasti ve\xc4\x8dje in pomembnej\xc5\xa1e._NEWLINE_30. junija so zaklju\xc4\x8dili z evropsko turnejo, zaradi nesre\xc4\x8de na Danskem, kjer so 9 obiskovalcev pohodili in zadu\xc5\xa1ili do smrti, za kar je bila sprva kriva skupina sama. Temu  nesre\xc4\x8dnemu dogodku je Vedder kasneje posvetil pesem Arc._NEWLINE_Vedno so radi nastopali v dobrodelnih koncertih, zato so skupaj z Neilom Youngom zaigrali pesem Long Road na Amerika: A Tribute to Heroes, s katerim so zbirali denar za vse \xc5\xbertve in njihove dru\xc5\xbeine terosti\xc4\x8dnega napda 9/11. Naslednje leto, 2002, ko je Layne Staley iz skupine Alice In  Chains umrl zaradi prevelikega odmerka mamil, je zanj Eddie Vedder napisal pesem z naslovom 4/20/02, naslovljeno po dnevu, ko je izvedel za njegovo smrt._NEWLINE_Istega leta 12. novembra je sledila zopet temno obarvana plo\xc5\xa1\xc4\x8da Riot Act. Izjemno slabi prodaji albuma je botroval zvok v katerem so eksperimentirali s folk in art rockom. Prodali so nekaj ve\xc4\x8d kot 700 tiso\xc4\x8d izvodov. Na albumu je mo\xc4\x8dno prisoten politi\xc4\x8dnt-liberalni politi\xc4\x8dni aktivizem, konkretno v skladbi Bu$hleager. Eddie je na koncertni turneji ob tej skladbi nosil Bushevo gumijasto masko._NEWLINE_Leta 2003 so Pearli na veliko veselje njihovih obo\xc5\xbeevalcev izdali dvojni CD, zbirko redkih  posnetkov z B-strani albumov in pesmi z naslovom Lost Dogs. Leta 2004 je iz\xc5\xa1la tudi Rearviewmirror, zbirka njihovih najve\xc4\x8djih uspe\xc5\xa1nic od leta 1991 do 2003. Omeniti gre tudi sodelovanje v filmskem svetu. Pearli so posneli skladbo Man of the Hour za film Big Fish re\xc5\xbeiserja Tim Burtona, ki jo je bilo mo\xc4\x8d sli\xc5\xa1ati na koncu filma in je bila nominirana za     laskavo priznanje Golden Globe. V tem letu so tudi zapustili zalo\xc5\xbebo Epic Records.\n_START_SECTION_\nSedanjost: Album Pearl Jam in Backspacer\n_START_PARAGRAPH_\nLeti 2004 in 2005 sta bili precej koncertno zaznamovani, med drugim so izvedli tudi svetovno turnejo, nastopili pa so tudi na dobrodelnem koncertu za vse o\xc5\xa1kodovane v orkanu Katrina. Na njihovi spletni strani so vedno osve\xc5\xa1\xc4\x8dali o svetovnih problemih, zlasti ekolo\xc5\xa1ke in politi\xc4\x8dne narave. V februarju 2006 so podpisali z J Records. Po aktivnem koncertnem nastopanju pa so Pearli kon\xc4\x8dno odlo\xc4\x8dili zapreti v studio. Ustvarili so 8 album s preprostim naslovom Pearl Jam, ki je bil izdan 2. maja 2006, kar 4-leta od zadnjega albuma, kar je tudi njihova najdalj\xc5\xa1a pavza._NEWLINE_\xc4\x8ceprav prodajno zopet ni bil uspe\xc5\xa1en \xe2\x80\x93 dosegel je zlato naklado, so ga kritiki sprejeli pozitivno, s samim albumom pa se je skupina vrnila k prvotnemu zvoku. Promovirali so ga tudi z nadvse uspe\xc5\xa1no turnejo, ki je zajemale Severno Ameriko, Avstralijo in deloma tudi Evropo. Nagrajeni so bili z eskyjem, nagrado revije Esquire za najbolj\xc5\xa1i nastop. Opisali so jih kot ene izmed redkih skupin, ki \xc5\xa1e vedno igrajo vsak posamezen koncert tako, kot bi bil njihov zadnji (Biography b, 2010)._NEWLINE_20. septembra 2009, so izdali \xc5\xa1e njihov zadnji 9 album Backspacer, ki se je po ve\xc4\x8d kot 10-letih zopet uvrstil na prvo mesto albumske lestvice. Do sedaj pa so ga prodali v 510 tiso\xc4\x8dih izvodih, v ZDA pa so ga izdali pod njihovo lastno zalo\xc5\xbeno Monkeywrench. Zvokovno je tudi pod vplivom popa in new wava. Evropska turneja se za\xc4\x8dne junija, tega leta (Pearl Jam a, 2010).'